b'\n_START_ARTICLE_\nLacul Chiri\xc8\x9ba\n_START_PARAGRAPH_\nLacul Chiri\xc8\x9ba este un lac de baraj artificial de lunc\xc4\x83 din C\xc3\xa2mpia Moldovei, \xc3\xaen partea de nord-est a municipiului Ia\xc8\x99i \xc8\x99i \xc3\xaen vecin\xc4\x83tatea localit\xc4\x83\xc8\x9bilor Dancu \xc8\x99i Valea Lung\xc4\x83 (din comuna Holboca). Este construit pe R\xc3\xa2ul Chiri\xc8\x9ba._NEWLINE_Barajul Chiri\xc8\x9ba este rezerva de ap\xc4\x83 potabil\xc4\x83 a Ia\xc8\x99ului . Complexul de tratare Chiri\xc8\x9ba trateaz\xc4\x83 apa din r\xc3\xa2ul Prut \xc8\x99i/sau lacul Chiri\xc8\x9ba la o capacitate de 0,6 m\xc2\xb3/s - 1,15 m\xc2\xb3/s ._NEWLINE_Acumularea Chiri\xc8\x9ba, cu o suprafa\xc8\x9b\xc4\x83 de 78 ha, este considerat rezerva\xc8\x9bie \xc8\x99i monument al naturii prin Legea nr.5 din 6 martie 2000 privind aprobarea Planului de amenajare a teritoriului na\xc8\x9bional - Sec\xc8\x9biunea a III-a - zone protejate . Luciul de ap\xc4\x83 este ocrotit prin lege, fiind interzis sc\xc4\x83ldatul sau pescuitul.'